Њена локација на брду изнад Јеревана чини је чуварем главног града Јерменије. Сваке године, 9. маја, хиљаде Јермена посећује статуу Мајке Јерменије како би положило цвеће у знак сећања на страдале Јермене у Другом светском рату. Педестал представља Војни музеј Мајке Јерменије Министарста одбране Јерменије. Када је изграђен, у њему је био смештен музеј посвећен Другом светском рату. Данас, изложбени простор великих димензија посвећен је рату за Нагорно-Карабах. Изложени су лични предмети, оружје и документи учесника, а зидови су украшени портретима. Међу тим историјским артефактима налази се и мапа на којој је приказана војна тактика Јерменије за заузимање Шушија.